
Τόσο για την προστασία όσο και για την καλαίσθητη προβολή των υπαρχόντων και νέων αποκτημάτων της Συλλογής έργων τέχνης της Τράπεζας, απαιτείται η παραγωγή και τοποθέτηση (ή/και ενίοτε επισκευή) των διακοσμητικών πλαισίων (κορνιζών) που είναι απαραίτητο να τα συνοδεύουν. 
Τα έργα τέχνης της Συλλογής της Τράπεζας αντιπροσωπεύουν διαφορετικές εποχές και εικαστικά ρεύματα της νεοελληνικής τέχνης από τα τέλη του 19ου αιώνα έως σήμερα. Η προστασία, διαχείριση και ανάδειξή τους βρίσκεται στον πυρήνα των εργασιών του Τμήματος Μουσείου και Συλλογών (ΤΜκΣ), με στόχο την εξοικείωση συνεχώς ευρύτερου κοινού με αυτά και προαγωγή της βαθύτερης γνώσης για την καλλιτεχνική δημιουργία στη χώρα μας, μέσω της συμπερίληψης έργων της Συλλογής σε εκθέσεις, εκδόσεις και δημοσιεύσεις (φυσικές ή/και ψηφιακές). 
Για τον σκοπό αυτόν απαιτείται άριστη κατάσταση διατήρησης των έργων, στοιχείο άρρηκτα συνδεδεμένο και με την επιλογή, κατασκευή και τοποθέτηση των εκάστοτε κατάλληλων, υλικοτεχνικά άρτιων και αισθητικά ισορροπημένων πλαισίων (κορνιζών). 
Η εξαιρετική ποιότητα υλικών και η εφαρμογή βέλτιστης κατασκευαστικής τεχνογνωσίας αποτελούν αναγκαίους παράγοντες για τη δημιουργία πλαισίων εναρμονιζόμενων με τις υψηλές απαιτήσεις των έργων και κατ’ επέκταση του ΤΜκΣ (του ΚΕΠΟΕΤ και της Τράπεζας εν γένει). 
Στο ίδιο περίγραμμα εντάσσεται και ο παράγοντας της πολυμορφίας, αφού στη Συλλογή ανήκουν έργα παραδοσιακών, σύγχρονων, αλλά και σύνθετων ή/και μοναδικών τεχνικών, ενώ παράλληλα κάθε έργο πρέπει να συνοδεύεται από κοσμητικό πλαίσιο που σέβεται τον ιδιαίτερο χαρακτήρα του. Το γεγονός αυτό συμβάλλει στη διεύρυνση των πιθανών χαρακτηριστικών του πλαισίου, οδηγώντας σε υψηλή πολυμορφία και ποικιλία τόσο των χρησιμοποιούμενων υλικών όσο και των ενδεχόμενων προκλήσεων κατασκευής. 
Για τον σκοπό της άρτιας εκτέλεσης των παραπάνω εργασιών του ΤΜκΣ απαιτείται η παραγωγή, επισκευή και τοποθέτηση διακοσμητικών πλαισίων (κορνιζών) επί έργων τέχνης της Συλλογής της Τράπεζας, στο πλαίσιο των αναγκών του ΚΕΠΟΕΤ βάσει συγκεκριμένων προδιαγραφών. 
Ο Προμηθευτής θα έχει την υποχρέωση να αντικαθιστά αχρεωστήτως τυχόν παραδοτέα προϊόντα που κατά την παραλαβή τους από τα αρμόδια όργανα της Τράπεζας διαπιστώνεται ότι είναι ακατάλληλα προς χρήση. 
Τα παραπάνω ζητούμενα θα πρέπει να επιτυγχάνονται με ταχύτητα, συνέπεια και προσήλωση. Ο προμηθευτής θα πρέπει να ανταποκρίνεται άμεσα, με στόχο την ταχύτερη δυνατή ολοκλήρωση των παραδοτέων. Παράλληλα, θα πρέπει να είναι σε θέση να αναλάβει δέσμευση για την επισκευή/συντήρηση και άλλων (παλαιότερων) πλαισίων για τρία (3) έτη και την παροχή εγγύησης άριστης κατάστασης 5ετούς διάρκειας (3+2 έτη) από την ημερομηνία τοποθέτησης για όλα τα είδη που κατασκευάζει / συντηρεί. 
Οι συμμετέχοντες στον διαγωνισμό προμηθευτές θα πρέπει να είναι εγκατεστημένοι στην Ελλάδα και αποδεδειγμένα να ασκούν επαγγελματική δραστηριότητα συναφή με το αντικείμενο του διαγωνισμού, καθώς και να διαθέτουν κατάλληλη εμπειρία σε αντίστοιχες συμβάσεις προμήθειας, παραγωγής, τοποθέτησης ή/και επισκευής/συντήρησης διακοσμητικών πλαισίων.  

	Είδος
	Μονάδα μέτρησης
	Ενδεικτικές ποσότητες
(Α)
	Τιμή μονάδας
σε € πλέον ΦΠΑ
(Β)
	Σύνολο
σε € πλέον ΦΠΑ
(Γ) = (Α) * (Β)

	Τζάμια UVV99
	m2
	55
	
	

	Τζάμια UVV70
	m2
	15
	
	

	Κορνίζα πάχους 5 εκ.
	m
	15
	
	

	Κορνίζα από δρυ πάχους 1,5 εκ.
	m
	15
	
	

	Κορνίζα από δρυ πάχους 3 εκ.
	m
	120
	
	

	Κορνίζα από δρυ πάχους 5 εκ.
	m
	20
	
	

	Σκωτία από δρυ 1 εκ. μασίφ
	m
	20
	
	

	Σκωτία από δρυ 2 εκ. μασίφ
	m
	80
	
	

	Σκωτία από δρυ 2,5 εκ. μασίφ
	m
	80
	
	

	Πατούρα υφασμάτινη
	m
	8
	
	

	Καπάκι από Plexiglass
	m2
	8
	
	

	Πασπαρτού αντιόξινο μέχρι 90 x 120 εκ.
	τεμάχιο
	100
	
	

	Επίσκεψη
	
	15
	
	

	Σύνολο
	


Οι ανωτέρω τιμές θα είναι οριστικές και καθαρές για την Τράπεζα καθ’ όλη τη διάρκεια της σύμβασης και δεν θα γίνεται αναπροσαρμογή τους λόγω οποιασδήποτε αιτίας. 
Επισημαίνεται ότι δεν υφίσταται απολύτως καμία δέσμευση της Τράπεζας για την ανάλωση οποιουδήποτε ποσού καθώς οι ανάγκες της Τράπεζας ενδέχεται να διαφοροποιηθούν ως προς το συνολικό κόστος που προκύπτει μετά τη συμπλήρωση του πίνακα με τις ενδεικτικές ποσότητες. 
Προσφορές υποβάλλονται για το σύνολο των ειδών και υλικών του Παραρτήματος ΙΙ.
Στο πλαίσιο της σύμβασης που θα υπογραφεί, η Τράπεζα θα δύναται να ζητά από τον Προμηθευτή και είδη που δεν περιλαμβάνονται στον ανωτέρω Πίνακα, οι τιμές των οποίων θα καθορίζονται έπειτα από σχετική επικοινωνία και συμφωνία των δύο μερών, και η κατασκευή/συντήρηση θα γίνεται με βάση τους όρους της σύμβασης. 

(για έκδοση μόνον μέσω gov.gr)

Ο κάτωθι υπογράφων ……………….. νόμιμος εκπρόσωπος της εταιρείας  ………………… (ή της ατομικής επιχείρησής μου) δηλώνω υπεύθυνα:

· Ότι έλαβα πλήρη και λεπτομερή γνώση των τοπικών, γενικών και ειδικών συνθηκών προμήθειας των Ειδών και ότι αποδέχομαι ανεπιφύλακτα τους όρους της παρούσας Προκήρυξης ΜΠ.2026.54Α,
· ότι μέχρι και την ημέρα υποβολής της προσφοράς δεν συντρέχει για την εταιρεία (ή την ατομική επιχείρησή μου) ούτε για εμένα, ως Νόμιμο Εκπρόσωπο αυτής, κάποια από τις παρακάτω περιπτώσεις:
1. δεν τελεί υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση αφερεγγυότητας.
2. δεν εκκρεμεί διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού της εταιρείας (ή της ατομικής επιχείρησής μου) ή άλλη ανάλογη διαδικασία αφερεγγυότητας.
3. είναι φορολογικά και ασφαλιστικά ενήμερη.
4. δεν έχω διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική τους ιδιότητα.
5. δεν έχω καταδικασθεί με αμετάκλητη απόφαση για κάποιο από τα αδικήματα της συμμετοχής σε εγκληματική οργάνωση, της νομιμοποίησης εσόδων από παράνομες δραστηριότητες, της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

